पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर शहर के निकटवर्ती डांगियावास थाना क्षेत्र के खेड़ी सालवा स्टेशन पर जम्मूतवी ट्रेन से गिरने पर सेना के एक जवान की मौत हो गई। वह जैसलमेर में पोस्टेड था। जो छुट्टियों पर अपने घर उत्तरप्रदेश लौट रहा था। घटना 2 मई सुबह की बताई जाती है। पुलिस ने बाद में कार्रवाई कर शव परिजनों को सौंप दिया।
थानाधिकारी कन्हैयालाल ने बताया कि उत्तर प्रदेश के बीरबलपुर के रहने वाले 29 वर्षीय विजयलाल यादव पुत्र किशन देव सेना की 12 डब्ल्यूईवी यूनिट में लगा हुआ था। 1 मई की रात को वह अन्य सैन्य कर्मियों के साथ जैसलमेर से जम्मूतवी ट्रेन में सवार होकर निकला था। वह छुट्टियों पर जा रहा था। 2 मई की सुबह यह ट्रेन जब जोधपुर के खेड़ीसालवां रेलवे स्टेशन रोड पर पहुंची थी। इस दौरान जवान अचानक से नीचे गिर गया। इस पर साथी सैन्य कर्मियों ने रेल को रूकवाने के बाद उसे अस्पताल में भर्ती करवाया। उसकी इलाज के दौरान मौत हो गई।
थानाधिकारी ने बताया कि घटना में सूबेदार मोहनलाल की तरफ से मंगलवार को मर्ग की रिपोर्ट दी गई। शव सैन्य कर्मियों के हवाले कर दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn